እዚ ዓይነት ሽጋራ መብዛሕትኡ ግዜ እቲ ኣብ ዝኾነ ትምባኾ ዝርከብ ጎዳኢ ባእታ - ኒኮቲንን ንዓኡ ዘመቅሩ ኣሕምልትን፡ ከምኡ ድማ ከም ነዳድን ኣልኮልን ዝኣመሰሉ ፈሰስቲ ዘለውዎ ክኸውን ከሎ ነዞም ነገራት ብሙቐት ድሕሪ ምርሳን ኢዩ እቲ ትኪ ዝመስል ሃፋ ዝፍጠር።እቶም ኣትከኽቲ ነቲ ኒኮቲን [ከም ሽጋራ ወልፊ ዘትሕዝ ቀመም] ዘለዎ ሃፋ ኢዮም ናብ ውሽጢ ሳንቡኦም ዝስሕብዎ። ጥዕና፡ ኣብ እትስዕልሉ ወይ እትህንጥስሉ ግዜ ካብ ዘለኽሞ ክፍሊ ክትወጽኡ'ዶ ኣለኩም- ካብ ትምባኾ ነጻ ዝኾነ መዓልቲ፡ ካብ መድሓኒትነት ናብ ሕማም ዝተቐየረ ምትካኽ ሽጋራ እንተኾነ፡ እዚ ኣብ ኤሌትሮኒካዊ ሽጋራ ዘሎ ኒኮቲን ምስቲ ኣብ ትምባኾ ዝርከቡ ዝተፈላለዩ ዓይነት መርዛም ኬሚካላትን ትክን ቅጥራንን ካርቦን ሞኖክሳይድን [መርዛም ጋዝ] ኣወዳዲርካ ብዙሕ ሃሳዪ ኣይኮነን።ምስቲ ኣብ ትምባኾ ዝርከብ ኒኮቲን ኣወዳዲርካ`ውን ፡ እዚ ብኢ-ሽጋራ ዝፍለጥ ዓይነት ሽጋራ ጠንቂ ናይቲ ነፍሲ ወከፍ ዓመት ኣሽሓት ሰባት ዝቐትል ሕማም መንሽሮ`ውን ኣይኮነን።ነዚ`ዩ ድማ ትካል ሃገራዊ ኣገልግሎ ሆስፒታል ዓዲ እንግሊዝ [National Hospital Service - NHS] ንዓመታት ነቶም ብወልፊ ሽጋራ ዝተታሕዙ ኣትከኽቲ ንምሕጋዝ ከም መተካእታ ናይቲ ኣብ ትምባኾ ዝርከብ ኒኮቲን፡ ብመልክዕ ማስትካን ኣብ ቆርበት ዝጥቃዕ ፕላስቲክን ዝበንን ናይ ኒኮቲን ፍወሳ ዘተኣታተወ። ዝኾነ ሳዕቤናት ኣለዎ`ዶ?
